stanford-oval/wikipedia huggingface dataset:
ביולוגיה של התא

שני סוגי התאים מהם מורכבים כל היצורים החיים: פרוקריוטי ואיקריוטי
מבנה קרום התא
ביולוגיה של התא (נקראת גם ביולוגיה תאית או צִיטוֹלוֹגְיָה) היא ענף בביולוגיה החוקר את המבנה, התפקוד וההתנהגות של תאים. כל היצורים החיים עשויים מתאי. תא הוא יחידת החיים הבסיסית שאחראית על חייהם ותפקודם של יצורים חיים. ביולוגיה של התא היא חקר היחידות המבניות והתפקודיות של תאים. ביולוגיה של התא מקיפה הן תאים פרוקריוטים והן תאים אוקריוטיים ויש לה תתי נושאים רבים כולל מטבוליזם, תקשורת תאים, מחזור התא, ביוכימיה והרכב התא.
מקור השם הלועזי של התחום, צִיטוֹלוֹגְיָה (cytology), ביוונית: קיטוֹס פירושו "סל, מכל" (ובהשאלה: תא); לוגיה (λογία) פירושו "תורה".
למרות היותם של התאים זעירים ובעלי תכולה ותוכן מוגבלים, עדיין לא צלח בידי הביולוגיה לזהות את מיליוני התרכובות השונות הממלאות תפקידים בתא ואת אלפי התהליכים השונים המתרחשים בו. אפילו בתהליכים חשובים ומוכרים, כגון התפצלות התא (מיטוזה ומיוזה), התמיינות התאים ומותם המתוכנת (אפופטוזה), עדיין רב הנסתר על הנודע.
היות שכל היצורים החיים מורכבים מתאים, ביולוגיה של התא היא כיום אחד התחומים הבסיסיים ביותר בביולוגיה (כימיה אורגנית, ביוכימיה וביופיזיקה בסיסיים יותר, אך הללו משתייכים גם למדעים אחרים ולא רק לביולוגיה). למרות שהתארים או המקצועות "ביולוג של התא" או "ציטולוג" נדירים למדי, הרי שחוקרים מתחומים ביולוגיה רבים עוסקים בפועל בחקר היבטים של תפקוד או מבנה תאים, באופן ישיר או עקיף. עם זאת קיימים ביולוגים שעוסקים גם בתחומים אחרים – הנוגעים למערכות חיים בהיקפים גדולים יותר – לדוגמה חקר תפקוד של רקמות, מחקרי תפקוד של אורגניזם שלם, מחקר אבולוציוני, מחקרי אקולוגיה, וירולוגיה, אפידמיולוגיה, זואולוגיה ועוד.
ראו גם

תאוריית התא
מבנה תא צמחי
אמיל צוקרקנדל (ביולוג)

| --- | --- |
אין תמונה חופשית
 לידה:  4 ביולי 1922 וינה, הרפובליקה האוסטרית הראשונה 
 פטירה:  9 בנובמבר 2013 (בגיל 91) פאלו אלטו, ארצות הברית 
 ענף מדעי:  ביולוגיה מולקולרית, ביולוגיה אבולוציונית, אבולוציה מולקולרית 
 מקום לימודים:  סורבון  אוניברסיטת אילינוי באורבנה-שמפיין 
 מוסדות:  המכון הטכנולוגי של קליפורניה 
 
אמיל צוקרקנדל (Émile Zuckerkandl;‏ 4 ביולי 1922 – 9 בנובמבר 2013) היה ביולוג מולקולרי יהודי-אמריקאי, מראשי ומייסדי התחום. יחד עם עמיתו לינוס פאולינג גילה את מנגנון השעון המולקולרי.
תולדות חייו

נולד בווינה למשפחת צוקרקנדל. סבו הוא האנטומיסט אמיל צוקרקנדל. סבתו, ברטה צוקרקנדל, הייתה בעלת הסלון התרבותי המפורסם בעיר. בעת האנשלוס (סיפוח אוסטריה לגרמניה הנאצית), בהיותו בן 16 וכאשר אמו על ערש דווי, נמלט יחד עם סבתו לפריז ומשם לאלג'יר. ב-1945 שב לפריז ולמד שנה באוניברסיטת פריז. לאחר מכן (ולאחר מות סבתו) עבר לארצות הברית. ב-1947 סיים תואר שני בפיזיולוגיה מאוניברסיטת אילינוי ובהמשך קיבל תואר דוקטור בביולוגיה מאוניברסיטת פריז. תחומי עיסוקו היו חקר תפקודי חלבונים במנגנונים שונים וחקר האבולוציה ברמה המולקולרית.
ב-1957 הכיר את לינוס פאולינג ויצא למחקר פוסט-דוקטורט עמו במכון הטכנולוגי של קליפורניה. ב-1962 הציגו השניים את עבודתם פורצת הדרך והגדירו את מנגנון השעון המולקולרי, טכניקה במחקר גנטי המאפשרת לתארך את המועד בו התפצלו שני מינים מאב קדמון משותף.
ב-1965 שב צוקרקנדל לפריז על מנת לנהל את המכון למחקר בביוכימיה מולקולרית (Centre de Recherche de Biochimie Macromoléculaire). ב-1971 ייסד והיה עורכו הראשון של כתב העת המדעי לאבולוציה מולקולרית (Journal of Molecular Evolution).
צוקרקנדל היה מבכירי המתנגדים לקונסטרוקטיביזם חברתי ולתכנון תבוני.
נפטר ב-9 בנובמבר 2013 בפאלו אלטו שבקליפורניה.
הערות שוליים

↑  מאמרם החשוב Molecular disease, evolution, and genetic heterogeneity התפרסם ב- Horizons in Biochemistry (1962), pp. 189-225
| --- | --- |
בקרת זהויות :  BnF: cb119297471 (data)  GND: 1068484896  ISNI: 0000 0000 0075 5877  NKC: hka2015889502  RERO: 02-A004002741  SUDOC: 027204693  VIAF: 230670897   WorldCat (עם VIAF): 230670897
יורוצ'לנג'

| --- | --- |
לוגו התחרות (2013–2015)
 ענף:  כדורסל
 תאריך ייסוד:  2003
 תאריך פירוק:  2015
 ארגון מפעיל:  פיב"א אירופה
 מוטו:  We Are Basketball
 מספר מתמודדים:  32
 שמות קודמים:  2003–2005 יורופליג 2005–2008 יורוקאפ
 זוכה אחרון/נה:  צרפת נאנטר
 הכי הרבה זכיות:  12 קבוצות (פעם 1)
 מפעל גבוה יותר:  יורוליג, יורוקאפ
 מפעל נמוך יותר:  יורוקאפ צ'לנג' (לא קיים מ-2007)
 FIBA Europe.com
 יורופקאפ ← 
 
היורוצ'לנג' (באנגלית: EuroChallenge), שכונה גם "גביע האתגר", היה טורניר כדורסל אירופי שאורגן על ידי פיב"א אירופה. הטורניר היה השלישי בחשיבותו באירופה אחרי היורוליג והיורוקאפ.
הטורניר, שהחל בשנת 2003 תחת השם "יורופליג", שינה את שמו ב-2005 ל"יורוקאפ". בשנת 2008 הודיעו ארגוני פיב"א ויול"ב על שיתוף פעולה ביניהם. השינוי כלל החלפה של שמות הגביעים בתחרויות שהפעילו, וכך ה"יורוקאפ" הפך ל"יורוצ'לנג'" ו"גביע יול"ב" קיבל את השם "יורוקאפ".
בקיץ 2015 הוחלט כי המפעל יסגר לטובת מפעל חדש וגדול יותר בשם יורופקאפ, שיתחרה ביורוקאפ.
קבוצות ישראליות במפעל

הישג השיא של קבוצה ישראלית במפעל הוא של הפועל תל אביב בעונת 2003/2004 שסיימה במקום השלישי, הישג זה מצטרף לזכייה של מכבי תל אביב ביורוליג, ושל הפועל ירושלים בגביע יול"ב באותה עונה.
שאר הקבוצות הישראליות שהשתתפו בתחרות הן עירוני נהריה (הישג שיא: רבע גמר בעונות 2003/2004 ו-2004/2005), הפועל גליל עליון (שלב הבתים בעונות 2004/2005 ו-2005/2006), בני השרון (שלב הבתים בעונת 2004/2005), הפועל ירושלים (שלב הבתים בעונת 2008/2009), מכבי חיפה (טופ 16 בעונת 2010/2011), ברק נתניה (טופ 16 בעונת 2010/2011), והפועל חולון (טופ 16 בעונת 2012/2013).
אלופות היורוצ'לנג'

| עונה | מארחת הפיינל פור | גמר> אלופה | גמר> תוצאה | גמר> סגנית | מקומות שלישי ורביעי> מקום שלישי | מקומות שלישי ורביעי> תוצאה | מקומות שלישי ורביעי> מקום רביעי |
| --- | --- | --- | --- | --- | --- | --- | --- |
| 2003/2004 | רוסיה קאזאן, רוסיה | רוסיה אוניקס קאזאן | 87–63 | יוון מארוסי | ישראל הפועל תל אביב | 112–104 | רוסיה אורל גרייט |
| 2004/2005 | טורקיה איסטנבול, טורקיה | רוסיה דינמו סנקט פטרבורג | 85–74 | אוקראינה בי.סי. קייב | רוסיה חימקי מוסקבה | 86–79 | טורקיה פנרבחצ'ה |
| 2005/2006 | אוקראינה קייב, אוקראינה | ספרד חובנטוד בדאלונה | 88–63 | רוסיה חימקי מוסקבה | אוקראינה בי.סי. קייב | 83–81 | רוסיה דינמו סנקט פטרבורג |
| 2006/2007 | ספרד ז'ירונה, ספרד | ספרד ז'ירונה | 79–72 | אוקראינה אזובמאש מאריופול | איטליה וירטוס בולוניה | 82–60 | ספרד אסטודיאנטס מדריד |
| 2007/2008 | קפריסין לימסול, קפריסין | לטביה בארונס ריגה | 63–62 | בלגיה דקסיה מונס-אנו | קפריסין א.א.ל. לימסול | 79–70 | אסטוניה טרטו |
| 2008/2009 | איטליה בולוניה, איטליה | איטליה וירטוס בולוניה | 77–75 | צרפת שולה באסקט | רוסיה טריומף ליוברצי | 94–82 | קפריסין א.א.ל. לימסול |
| 2009/2010 | גרמניה גטינגן, גרמניה | גרמניה גטינגן | 83–75 | רוסיה קרסניה קריליה סמרה | צרפת קוראל רואן באסקט | 86–80 | איטליה סקאבוליני פזארו |
| 2010/2011 | בלגיה אוסטנדה, בלגיה | סלובניה קרקה נובו מסטו | 83–77 | רוסיה לוקומוטיב קובאן | בלגיה אוסטנדה | 94–92 | רוסיה ספרטק סנקט פטרבורג |
| 2011/2012 | הונגריה דברצן, הונגריה | טורקיה בשיקטש | 91–86 | צרפת אלאן שאלון | רוסיה טריומף ליוברצי | 94–87 | הונגריה סולנוקי אולאי |
| 2012/2013 | טורקיה איזמיר, טורקיה | רוסיה קרסניה קריליה סמרה | 77–76 | טורקיה פינאר קרשיאקה | גרמניה אולדנבורג | 84–76 | צרפת גראבלין דנקירק |
| 2013/2014 | איטליה בולוניה, איטליה | איטליה פלקנסטרו רג'אנה | 79–65 | רוסיה טריומף ליוברצי | טורקיה גזיאנטפ בסקטבול | 87–75 | הונגריה סולנוקי אולאי |
| 2014/2015 | טורקיה טרבזון, טורקיה | צרפת נאנטר | 64–63 | טורקיה טרבזונספור | רומניה אנרג'יה רובינאר | 83–80 | גרמניה סקיליינרס פרנקפורט |
MVP של הפיינל-פור

| עונה | MVP |
| --- | --- |
2003/2004: אסטוניה מרטין מואורספ
2004/2005: ארצות הבריתרוסיה קלי מקארתי
2005/2006: ספרד רודי פרננדס
2006/2007: ארצות הבריתסלובניה אריאל מקדונלד
2007/2008: ליטא גיירדיוס גוסטס
2008/2009: ארצות הברית קית' לנגפורד
2009/2010: ארצות הבריתמונטנגרו טיילור רוצ'סטי
2010/2011: בוסניה והרצגובינה גוראן איקוניץ'
2011/2012: בריטניה פופס מנסה-בונסו
2012/2013: ארצות הברית צ'סטר סימונס
2013/2014: איטליה אנדראה צ'ינצ'ריני
2014/2015: ארצות הברית ג'מאל שולר
ראו גם

גביע קוראץ'
יורוקאפ צ'לנג'
יואל ראטה

| --- | --- |

הרב יואל ראטה בשיעור
 לידה:  1981 (בן 43 בערך) י"ב בסיוון ה'תשמ"א ארצות הברית ארצות הברית 
 מדינה:  ארצות הברית 
 השתייכות:  חסיד ברסלב
 תחומי עיסוק:  חינוך
 רבותיו:  אליעזר שלמה שיק
 
הרב יואל ראטה
הרב יואל ראטה (קרי: רוֹֹט) (נולד בי"ב בסיוון ה'תשמ"א, 1981) הוא דרשן משפיע מחסידות ברסלב, ראש ישיבת "תפארת התורה". תלמיד בולט של הרב אליעזר שלמה שיק, ורב בית המדרש "היכל הקודש" בויליאמסבורג.
תולדותיו ופעילותו

הוא נכדו של גאב"ד קארלסבורג, הרב יחזקאל ראטה, בן לבנו הרב משה ראטה, ממשיך דרכו כגאב"ד קארלסבורג.
זמן קצר לאחר נישואיו התוודע לספר "אשר בנחל" של הרב אליעזר שלמה שיק ומאז התקרב לחסידות ברסלב.
עוסק בטיפול בנוער חסידי שנשר ממסגרות, ובצירופם לקהילתו. בשנת תשס"ט (2009) פתח את ישיבת "תפארת התורה" שבה לומדים בחורים שגדלו בחצרות חסידיות בארצות הברית, כמו חסידות סאטמר סקווירא וחסידות פאפא. הוא מעודד את הבחורים להישאר בלבוש החסידי, אך לצד זאת הוא מנהל את ישיבתו בסגנון פתוח, המעודד בחורים להיות עצמאים, שלא כמו בישיבות רגילות. הוא עורך ערבי שירה עם תלמידיו, כשהם מנגנים בגיטרות. הוא מחבר שירי דבקות המבוססים על רעיונות ותורת ברסלב. הרבה משיריו הם תרגום מיצירותיו של ישראל דגן. רבני התאחדות הרבנים, ארגון המזוהה עם סאטמר והקרובים אליה, התנגדו לישיבתו בעת פתיחתה, אך עם השנים עברו להתעלמות.
מוסדותיו כוללים ישיבה, בית מדרש, תלמוד תורה לבנים, בית ספר לבנות, ארגון לנשות הקהילה ובית דפוס להדפסת ספרי ברסלב.
הרב ראטה מחנך את תלמידיו להסתפקות במועט, במיוחד ביחס להוצאות חתונתם, בניגוד למקובל בציבור החרדי בארצות הברית בין היתר הוא מעודד את תלמידיו לערוך את חתונתם בישיבה בעלות נמוכה. בסיוון תשע"ט ערך חתונה לבנו בעלות של פחות מאלף דולר. כמו כן הוא מעודד את תלמידיו לשדך את בניהם בגיל צעיר.
בשנת תשע"ט הקים את קריית ברסלב בליברטי. הקהילה מונה כיום כ-100 משפחות.
דרשותיו

הרב ראטה ידוע כנואם כריזמטי וסוחף, הוא משלב בדרשותיו ניגונים. בשנת 2016 החלו להתפרסם קליפים מדרשותיו שקיבלו את הכינוי "חיזוק יומי". בהמשך פורסם גם תרגום לעברית. מוסדותיו מפעילים מערכת טלפונית לשמיעת שיעוריו. כמו כן ניתן לשמוע את שיעוריו בתרגום באתר ברסלב סיטי.
הרב ראטה נוהג למסור את דרשותיו בעיקר ביידיש אך בהמשך החל למסור מדי פעם שיעורים גם בעברית ובאנגלית.
הערות שוליים

| --- | --- |
בקרת זהויות :  NLI: 987007356096005171  MusicBrainz: 6f9fcd8c-cd84-4d70-9298-ef69763e6b65  VIAF: 26150940056726601455   WorldCat (עם VIAF): 26150940056726601455
יהודה וגמן

| --- | --- |
אין תמונה חופשית
 לידה:  2 ביולי 1947 (בן 77) שדות ים, ישראל 
 מדינה:  ישראל 
 השכלה:  האוניברסיטה העברית בירושלים 
 השתייכות:   צבא הגנה לישראל
 דרגה:    אלוף-משנה
 תפקידים בשירות
 מפקד גדוד טנקים  מפקד חטיבה 640  מדריך בקורס מפקדי פלוגות ומפקדי גדודים  מדריך צוות בפו"ם  סגן מפקד אוגדה
 פעולות ומבצעים
   מלחמת ששת הימים   מלחמת יום הכיפורים   מלחמת לבנון   המערכה ברצועת הביטחון האינתיפאדה הראשונה
 תפקידים אזרחיים
 מלמד במדרשה למנהיגות חברתית - "תבור"
 
יהודה וגמן (נולד ב-2 ביולי 1947) הוא קצין בדרגת אלוף-משנה במילואים בצה"ל, אשר פיקד על חטיבה ושימש כסגן מפקד אוגדה.
קורות חייו

וגמן נולד וגדל בקיבוץ שדות ים. אביו אהרן וגמן כיהן כראש המועצה האזורית חוף הכרמל. הוא התגייס לצה"ל בשנת 1965 ושובץ בחיל השריון בחטיבה 7. שם הוא עבר הכשרה כלוחם וקורס מפקדי טנקים, השלים קורס קציני שריון ושימש כמפקד מחלקת טנקים. וגמן לחם במלחמת ששת הימים ובמלחמת ההתשה. הוא חזר לקיבוץ, שם גידל כותנה ואספסת והיה מחנך ומרכז משק.
במלחמת יום הכיפורים וגמן שימש סמג"ד 266 בחטיבה 179, ולחם ברמת הגולן תחת חטיבה 679. בהמשך המלחמה מונה למפקד גדוד בחטיבה ושירת כסמח"ט במילואים. בשנת 1990 חזר לשירות קבע כמפקד חטיבת שריון, עוצבת חץ ומדריך בקורס מפקדי פלוגות ומפקדי גדודים. בהמשך היה מדריך צוות בפו"ם וסגן מפקד אוגדה.
לאחר שחרורו בשנת 2001 עבד בפו"ם כאזרח מדריך עד שנת 2006. הוא היה חבר בצוות ההקמה של המכללה לפיקוד טקטי (מלט"ק) בפו"ם, עמד בראש צוות כתיבת תורת הלחימה של זרוע היבשה אחרי מלחמת לבנון השנייה. לצד זה וגמן הוא חוקר מלחמת יום הכיפורים ומפרסם מחקרים ומאמרי דעה בכתבי עת, ב"מקור ראשון", אתר "מידה", ynet ו-nrg. הוא מלמד במכינה "תבור" בנצרת עילית מאז הקמתה בשנת 2010 וחבר בעמותת המרכז למלחמת יום הכיפורים.
וגמן מתגורר באור עקיבא. נשוי ואב לארבעה ילדים. הוא בעל תואר ראשון בחינוך מטעם האוניברסיטה העברית וחבר תנועת הביטחוניסטים.
הערות שוליים

↑  אורי דרומי, "הפתרון שמצא צה"ל לבעיה היה לקבוע כי בעצם היא איננה בעיה", באתר הארץ, 4 באפריל 2005.
↑  חיים סבתו, "תיאום כוונות", ידיעות ספרים, 1999, עמודים 141–146.
ערך זה הוא קצרמרבנושא קציני צה"ל. אתם מוזמנים לתרום לוויקיפדיה ו.
לה קופול (בראסרי)

ערך זה עוסק בבראסרי בפריז. אם התכוונתם לבסיס טילי 2-V בצרפת, ראו .
לה קופול, 2006
לה קופול (בצרפתית: La Coupole) הוא בראסרי הנמצא במונפרנאס ברובע הארבעה-עשר של פריז ויחד עם בית הקפה לה רוטונד שמולו היה מקום המפגש של הבוהמה בתקופה שבין שתי מלחמות העולם.
מקום מפגש לאמנים ואינטלקטואלים

לה קופול נפתח ב-20 בדצמבר 1927, בידי ארנסט פרו ורנה לאפון וזכה להצלחה בין לילה. אירוע הפתיחה היה מהודר מאוד ונכחו בו כל שמנה וסלתה של העיר פריז. היה זה הבראסרי הגדול בפריז באותה עת. נבנה בו מועדון ריקודים, טראסה פנתה לרחוב והוא הכיל בר אמריקני. המסעדה עוצבה בסגנון אר דקו, ציירים שונים עיטר את עמודי המסעדה, בהם אלכסנדר אופרה.
בין האמנים והאינטלקטואלים שנכחו בו ניתן למנות את ז'אן קוקטו,  ג'וזפין בייקר, מאן ריי, ז'ורז' בראק ובראסאי. בשנות השלושים הפכו לבאי המקום ז'אן-פול סארטר וסימון דה בובואר (שהיה להם שולחן שמור), פיקאסו, סוניה דלונה, אנדרה מאלרו, ז'אק פרוור, מרק שאגאל ואדית פיאף. בשנות הארבעים והחמישים נהגו לפקוד את המקום ארנסט המינגוויי, מרלן דיטריך ואווה גרדנר.
לה קופול בימינו

בספרו, A Moveable Feast, מספר ארנסט המינגוויי על שנותיו בפריז, ומתאר את לה קופול.
לה קופול נרכש ב-1987 בידי תאגיד פלו, שבבעלותו בראסרי רבים נוספים. הבעלים החדש שיפץ את המקום על מנת להשיב לו את תהילתו הגסטרונומית. ב-1995 ז'אן פול בושה (Jean Paul Bucher) מכר את תאגיד פלו לאיש העסקים הבלגי אלבר פרר (Albert Frère).
לה קופול נבחר למסעדה ה-13 בטיבה בעולם במשאל 50 המסעדות הטובות בעולם שערך המגזין רסטורנט בשנת 2002.
לקריאה נוספת

אביטל ענבר, תענוגות פאריס, הוצאת בבל, 2003; עמ' 55, 56, 64, 242, 250, 311.
Larousse Gastronomique, Clarkson Potters Publishers, New York, 2001, p. 349.
Françoise Planiol, La Coupole : 60 ans de Montparnasse, Denoël, coll. « Documents histoire », Paris, 1986, 234 p. (ISBN 2-207-23171-2)
Pierre-Jean Rémy, Alain Weill et Emmanuelle Corcellet, La Coupole, Albin Michel, Paris, 1988, 33 p. (ISBN 2-226-03546-X)
Des artistes à la Coupole : Montparnasse 1918-1940, Paris Musées, Paris, 1990, 64 p. (ISBN 2-901784-15-1) : catalogue de l'exposition, 1er juin-30 septembre 1990, musée Bourdelle
Thomas Dufresne et Georges Viaud, ABCdaire de La Coupole en Montparnasse, Le Cherche midi, Paris, 2007, 168 p. (ISBN 978-2-7491-0918-3)
הערות שוליים

↑  לה קופול במקום ה-13 בעולם במשאל 50 המסעדות הטובות בעולם לשנת 2002
| --- | --- |
בקרת זהויות :  BnF: cb12123872t (data)
רולדה

| --- | --- |

 
 מאכלים
 סוג:  עוגת ספוג, roll 
 אופן הגשה:  קינוח
 מרכיבים עיקריים:  קמח 
 
רולדה ביתית עם מילוי פודינג לימון
רולדה איטלקית במילוי מלוח - תרד, מיונז, בשר פרוס
רולדה (מצרפתית: roulade, או גלילה) היא עוגת ספוג מגולגלת וממולאת, המוגשת קרה, בפרוסות עגולות. בצק עוגת הספוג מבוסס על קצף ביצים המעניק לו אווריריות ואינו מכיל שומן כדי שיהיה גמיש וניתן לגלגול.
עוגת הספוג נאפית בתבנית אפייה רדודה כדי שתאפה נמוכה. בגמר האפייה, בעודה חמה, מגלגלים אותה בעדינות בעזרת מגבת מטבח כדי לעצבה לצורת רולדה כל עוד המאפה גמיש מספיק. לאחר שהתקררה מעט, פורשים אותה שוב, ממלאים בדרך כלל במילוי מתוק כגון קצפת, קרם, פירות ומגלגלים. לעיתים גם מצפים את הרולדה מבחוץ. להגשה פורסים את הרולדה לפרוסות עגולות החושפות לעין את מילויה.
מקורה של הרולדה במטבחי מרכז אירופה, בפרט המטבח הגרמני והמטבח ההונגרי. במטבח ההונגרי נהוג למלאה בריבה או בקרם חמאה. במטבח הגרמני זורים עליה אבקת סוכר.
במטבח השוודי הרולדה ממולאת בקרם חמאה וריבת תות שדה. גרסה נוספת עשויה קמח תפוחי אדמה במקום קמח חיטה וממולאת שוקולד.
במטבח הצרפתי רולדת ביוש דה נואל, דמוית גזע חג המולד, משמשת כקינוח אופייני לחג המולד.
במטבח הבריטי ממלאים את הרולדה בריבה וזורים מעל אבקת סוכר. גרסה נוספת, המשותפת גם למטבח האמריקאי כוללת החלפת חלק מהקמח באבקת קקאו, ומילוי בקצפת או בקרם חמאה, לעיתים עם תוספי טעם כגון וניל, שוקולד וליקר שוקולד. גליל ארקטי הוא גרסה מסחרית של רולדה בה עוגת הספוג נאפית בנפרד, וממולאת לאחר מכן בגלידת וניל.
להונג קונג, שהייתה קולוניה בריטית במאה ה-19, הגיעה הרולדה בהשפעת המטבח הבריטי. הרולדה הייתה מהמאפים המערביים הראשונים שנמכרו במאפיות המקומיות לצד המאפים הסינים. הגרסאות הנפוצות שם הן רולדה מבוססת על ביצים ממולאת קצפת קלה, ורולדה המבוססת על ביצים בתוספת שוקולד, אף היא במילוי קצפת. ישנן מאפיות המציעות גיוונים נוספים כגון מילויי תות שדה, קפה ותפוז. במאפיות ברובעי צ'יינהטאון ברחבי העולם נמכרות רולדות זהות לאלו הנמכרות בהונג קונג.
בצ'ילה הרולדה ממולאת בריבת חלב.
במטבח האיטלקי ובמטבח הארגנטינאי מקובלים מילויים מלוחים כגון לבבות דקל במיונז, טונה, פרושוטו, ירקות ועוד. גם במתכונים אלו הבסיס הוא עוגת ספוג מתוקה. מנה זו, המשלבת מתיקות ומליחות, מוגשת לרוב כמתאבן.
רולדות אמריקאיות תעשייתיות בציפוי שוקולד
פרוסות רולדה ארגנטינאית במילויים מלוחים
רולדות ארגנטינאיות בשילוב מתוק ומלוח
רולדות ארגנטינאיות מתוקות
ביוש דה נואל, רולדה מהמטבח הצרפתי, קינוח אופייני לחג המולד
קלי סמית'

קלי ג'יין סמית' (באנגלית: Kelly Jayne Smith;‏ נולדה ב-29 באוקטובר 1978) היא כדורגלנית עבר אנגליה ששיחקה כחלוצה. סמית' היא מלכת השערים של נבחרת אנגליה בכל הזמנים עם 45 כיבושים. היא נחשבה לאחת הכדורגלניות המוכשרות בעולם, אך סבלה מפציעות רבות שמנעו ממנה לממש את הפוטנציאל הגלום בה. בשנת 2009, סיימה במקום השלישי בקרב על תואר כדורגלנית השנה בעולם של פיפ"א.
קריירה > ילדות ואוניברסיטה

סמית' נולדה באוקטובר 1978 בעיירה ווטפורד, וכבר מגיל צעיר שיחקה כדורגל בקבוצות בנים. בעונת 1994/95 הצטרפה לקבוצת הפרמייר ליג, וומבלי ליידיס ושיחקה בה במשך שנתיים, עד שעברה לארסנל ליידיס. באותה עונה, היא כבשה צמד ובישלה את השער השלישי בניצחון 0-3 על ליברפול, במשחק שהבטיח את האליפות לארסנל. במהלך אותה עונה, היא למדה במכללת "ווסט הרטס" שבווטפורד, אך לקראת סוף השנה החליטה לעבור לאוניברסיטת סטון הול שבארצות הברית.
בעונתה הראשונה בקבוצת האוניברסיטה, היא שברה את שיא השערים של ליגת ביג איסט, והפכה לספורטאי הראשון שזוכה באותה שנה גם בתואר שחקן השנה וגם בתואר "הפנים החדשות" של השנה. במהלך שתי העונות הבאות שלה בקבוצה, היא סיימה לא רק כמלכת השערים של ליגת ביג איסט, אלא של כל הליגה הראשונה של ה-NCAA. ב-1999, עם סיום לימודיה באוניברסיטה, זכתה סמית' למחווה מרגשת מצד המועדון: החולצה בה שיחקה מוסגרה והוחלט שאף שחקן אחר לא ילבש עוד את חולצה מספר 6 במדי קבוצת האוניברסיטה. בשלוש עונות באוניברסיטה, כבשה סמית' 76 שערים ב-51 משחקים בלבד - ממוצע של כמעט שער וחצי למשחק.
קריירה > מועדונים מקצועניים > החיים בארצות הברית

אחרי סיום לימודיה, החליטה סמית' להישאר בארצות הברית בטענה ש"כדורגל הנשים באנגליה הוא בדיחה". קבוצתה המקצוענית הראשונה הייתה "ניו ג'רזי ליידי סטליונס" מהדבליו-ליג, אך רעיון חדש שהחל להתפתח בארצות הברית, גרם לה לעזוב את הקבוצה לאחר עונה אחת בלבד.
בתחילת שנת 2000, נוסדה ליגת הנשים המקצוענית הראשונה בעולם, ה-WUSA. סמית' החליטה להצטרף לליגה החדשה, ונבחרה במקום השני בדראפט על ידי "פילדלפיה צ'ארג'". עם סיום עונתה הראשונה בקבוצה, היא נבחרת לנבחרת המצטיינת של השנה ביחד עם שחקניות כמו קריסטין לילי וג'וי פוסט. לצערה של סמית', עונת 2001 הייתה העונה המלאה היחידה בה שיחקה בקבוצה. את רוב עונת 2002 החמיצה סמית' בעקבות קרע בברך ימין, ואת עונת 2003 הפסידה באופן חלקי כשהפציעה בברך חזרה. בסיום אותה עונה, התפרקה הליגה עקב חובות כספיים.
סמית' החליטה להמשיך לשחק בארצות הברית, וחתמה ב"ניו ג'רזי ווילדקטס" מהדבליו-ליג. הפציעות חזרו לתקוף את סמית', ובמהלך העונה היא שברה את רגלה. בשמונה משחקים בקבוצה, היא כבשה שמונה שערים ובישלה שישה.
קריירה > מועדונים מקצועניים > השיבה הביתה

מדוכאת ועם התפתחות של בעיות שתייה, חזרה סמית' לאנגליה ולארסנל בסתיו 2004. חתימתה הרשמית בקבוצה הייתה רק ב-2005, לאחר שבילתה זמן מה במכון גמילה מיוחד לספורטאים. גם באנגליה סבלה סמית' מפציעה - הפעם משבר בכף רגלה. היא חזרה רק לקראת סיום העונה, אך כבשה את שער נגד צ'רלטון אתלטיק שהבטיח את האליפות לארסנל.
בעונת 2006/07, זכתה ארסנל ב"קוואדרופל" (ארבעה תארים בעונה אחת), וסמית' סיימה את העונה עם 30 שערים ב-34 משחקים. למרות זאת, היא הורחקה משני מפגשי הגמר של גביע אופ"א בעקבות תנועת אצבע משולשת שביצעה לעבר הקהל. על אף חסרונה המורגש של סמית', הצליחה ארסנל לנצח את אומאו השוודית ולזכות בתואר.
בחמש עונות בארסנל, כבשה סמית' 100 שערים ב-112 משחקים רשמיים. היא זכתה פעמיים רצופות בתואר שחקנית השנה בפרמייר ליג מטעם השחקניות (2006, 2007) וסיימה פעמיים בתור מלכת השערים של הליגה (2006, 2009).
קריירה > מועדונים מקצועניים > בחזרה לארצות הברית

עם הקמת ה-WPS, ליגת העל האמריקאית החדשה, קבוצות רבות התעניינו בצירופה של סמית' לשורותיהן. סמית' נרשמה לדראפט של הליגה ונבחרה על ידי בוסטון בריקרס במקום השני, כשרק פורמיגה הברזילאית מקדימה אותה.
בעונת הבכורה שלה בקבוצה, כבשה שישה שערים ובישלה שניים ב-15 משחקים. למרות זאת, קבוצתה סיימה במקום החמישי ולא הצליחה להעפיל לפלייאוף האליפות. בעונתה השנייה במועדון, השתפרה סמית' (11 שערים וחמישה בישולים) והצליחה להוביל את בוסטון למקום השני בליגה.
קריירה > נבחרות אנגליה ובריטניה

סמית' ערכה את הופעת הבכורה שלה בנבחרת אנגליה ב-1 בנובמבר 1995, שלושה ימים לאחר יום הולדתה ה-17. המשחק שנערך נגד איטליה, הסתיים בתיקו 1-1 וסמית' שתופקדה כקיצונית שמאלית נבחרה למצטיינת. שער הבכורה שלה הגיע כבר במשחקה השני בנבחרת, ב-19 בנובמבר 1995 בניצחון 0-5 על נבחרת קרואטיה.
סמית' שיחקה עם אנגליה בשלוש אליפויות אירופה, כשהשיא היה בהגעה לגמר האליפות ב-2009, בו הפסידה אנגליה לנבחרת גרמניה. בנוסף, הייתה סמית' חברה בסגל הנבחרת בשני גביעי עולם (2007 ו-2011). ב-2007, כבשה סמית' ארבעה שערים ונבחרה לנבחרת המצטיינת של הטורניר, אך לא הצליחה להוביל את הנבחרת אל מעבר לרבע הגמר. ארבע שנים לאחר מכן, סבלה סמית' מפציעה בגיד אכילס, ולא הצליחה להביא את יכולתה הטובה למגרש.
ביוני 2012, סמית' הייתה אחת מ-18 הכדורגלניות שנבחרו לייצג את בריטניה בטורניר הכדורגל של אולימפיאדת לונדון. נבחרת בריטניה הוקמה במיוחד לצורך המשחקים האולימפיים, והיא כללה 16 שחקניות מאנגליה ושתיים מסקוטלנד. בשלב הבתים של הטורניר, ניצחה הנבחרת בכל משחקיה והעפילה לרבע הגמר מהמקום הראשון בבית. ברבע הגמר היא הפסידה 2-0 לקנדה והודחה מהטורניר.
הערות שוליים

1 2  ‏ ref>Anna Kessel,‏ England's hot shot, באתר הגארדיאן‏, 2 בספטמבר 2007
1 2  ‏ Kelly Smith: How I beat the drink and turned into England's best player, באתר The Daily Mail‏, 11 בדצמבר 2009
↑  ‏ It's a very proud moment - Kelly, מאי 2006
↑  ‏ A season of achievement, באתר התאחדות הכדורגל האנגלית‏, 23 מאי 2007
↑  Pete Davis,‏ It's a whole new ball game, באתר אינדפנדנט‏, 12 בנובמבר 1995
| נבחרת אנגליה – גביע העולם בכדורגל נשים 2007 |
| --- | --- | --- |
|  1 בראון •  2 א. סקוט •  3 סטוני •  4 צ'פמן •  5 וייט •  6 פיליפ •  7 קארני •  8 ויליאמס •  9 אלוקו •  10 ק. סמית' •   11 יאנקי •  12 אסנטה • 13 צ'מברלין •  14 יוניט • 15 ס. סמית' • 16 ג'. סקוט • 17 הנדלי • 18 סנדרסון • 19 אקסלי • 20 ג'ונסון • 21 טלפורד • מאמן: פאוול |  1 בראון •  2 א. סקוט •  3 סטוני •  4 צ'פמן •  5 וייט •  6 פיליפ •  7 קארני •  8 ויליאמס •  9 אלוקו •  10 ק. סמית' •   11 יאנקי •  12 אסנטה • 13 צ'מברלין •  14 יוניט • 15 ס. סמית' • 16 ג'. סקוט • 17 הנדלי • 18 סנדרסון • 19 אקסלי • 20 ג'ונסון • 21 טלפורד • מאמן: פאוול | אנגליה |
| נבחרת אנגליה – גביע העולם בכדורגל נשים 2011 |
| --- | --- | --- |
|  1 בארדסלי •  2 א. סקוט •  3 יוניט •  4 ג'. סקוט •  5 פ. וייט •  6 סטוני •  7 קלארק •  8 ויליאמס •  9 א. וייט •  10 סמית' •   11 יאנקי •  12 קארני • 13 בראון •  14 אלוקו • 15 ברדלי • 16 האטון • 17 באסט • 18 אסנטה • 19 סוסי • 20 ראפרטי • 21 צ'מברלין • מאמן: פאוול |  1 בארדסלי •  2 א. סקוט •  3 יוניט •  4 ג'. סקוט •  5 פ. וייט •  6 סטוני •  7 קלארק •  8 ויליאמס •  9 א. וייט •  10 סמית' •   11 יאנקי •  12 קארני • 13 בראון •  14 אלוקו • 15 ברדלי • 16 האטון • 17 באסט • 18 אסנטה • 19 סוסי • 20 ראפרטי • 21 צ'מברלין • מאמן: פאוול | אנגליה |
| --- | --- |
בקרת זהויות :  GND: 1170281419  ISNI: 0000 0000 5481 772X  LCCN: nr2006030555  SNAC: w60m8dts  VIAF: 7354308   WorldCat (עם VIAF): 7354308
על-ממלכה

מיון עולם הטבע לשלוש על-ממלכות


דרגות המיון המקובלות של עולם הטבע. לחץ על הדרגות השונות על מנת להגיע לערכים המורחבים עליהם.
על-ממלכה או דומֵיין (מאנגלית: Domain) היא הרמה העליונה ביותר במבנה ההירארכי של מיון עולם הטבע (טקסונומיה). שיטות המיון המודרניות נוטות לחלק את היצורים לשלוש על-ממלכות:
חיידקים (Bacteria)
ארכאונים (Archaea)
איקריוטיים (Eukaryota)
שיטת המיון המקורית של המדען השוודי קארולוס ליניאוס התבססה על דמיון בתכונות היצורים ובמראם. כיום, עם התפתחות הביולוגיה, הפכה שיטה זו למיושנת. שיטות מיון חדשות שהוצעו, מבוססות בעיקר על דמיון גנטי. כתוצאה מכך, קבוצות רבות של יצורים שנחשבו כיחידות סיסטמטיות, אינן עוד כאלה.
חיידקים וארכאונים הם יצורים חסרי גרעין (פרוקריוטיים) ואילו האיקריוטיים הם יצורים בעלי גרעין. האיקריוטיים עצמם ממוינים לקבוצות של חד-תאיים כפרוטוזואה ואצות ולשלוש ממלכות: בעלי חיים (Animalia או Metazoa), פטריות (Fungi) וצומח (Plantae או Viridiplantae).
צ'ולאן

צ'ולאן על מצע מחית תפוחי אדמה במסעדה ברלינאית
צ'ולאן על מצע כרוב כבוש מאודה
צ'ולאן (ברומנית: Ciolan ובגרמנית: Schweinehaxen) זאת מילה רומנית שמשמעותה היא עצם גדולה עם בשר או בלי, בדרך כלל מדובר בעצם של גפיים. המילה משמשת גם לתיאור מאכל רומני הכולל עצם גדולה חתוכה עם בשר ותוספות.
התוספות המקובלות לצ'ולאן הן תבשיל תפוחי אדמה או שעועית אפויה או כרוב כבוש מאודה.